Siamo dvyniai

Siamo dvyniai (kitaip suaugę dvyniai) - monozigotiniai dvyniai, kurių kūnai susijungė vystantis gimdoje. Tai retas fenomenas, kuris pasitaiko nuo 1 iš 50000 iki 1 iš 100000 gimimų, yra labiau paplitęs pietvakarių Azijoje ir AfrikojeImportance of angiographic study in preoperative planning of conjoined twins. Maždaug pusė jų gimsta neišnešioti, o kiek mažesnė dalis turi stiprius apsigimimus, dėl kurių negali gyventi. Išgyvena tik apie 25% siamo dvyniųThe craniopagus malformation: classification and implications for surgical separation. James L. Stone and James T. Goodrih. Brain 2006 129(5):1084-1095 Abstract and free fullt text PDF. Tokių dvynių moterų ir vyrų proporcija sudaro 3:1.Importance of angiographic study in preoperative planning of conjoined twins.

Siamo dvynių atsiradimas aiškinamas dvejomis priešingomis teorijomis. Senesnė ir labiau pripažinta teorija yra skilimo, pagal kurią apvaisinta kiaušialąstė dalinai pasidalija. Antroji teorija yra jungimosi, t. y. apvaisinta kiaušialąstė visiškai pasidalija, bet kamieninės ląstelės randa tokias pat ląsteles kitame embrione ir susijungia. Siamo dvyniai dalijasi tuo pačiu chorionu, placenta, amniono maišuLe, Tao; Bhushan, Vikas; Vasan, Neil (2010). First Aid for the USMLE Step 1: 2010 20th Anniversary Edition. USA: The McGraw-Hill Companies, Inc.. pp. 121. ISBN 978-0-07-163340-6..

Garsiausia suaugusių dvynių pora buvo Čangas ir Engas Bankeriai (1811 - 1874 m.). Broliai gimė Siame, kaip anksčiau buvo vadinamas Tailandas. Jie daug metų dirbo P. T. Barnum'o cirke ir žiūrovams būdavo pristatomi kaip Siamo dvyniai.Čangas ir Engas buvo sujungti odos ruožu, kremzlėmis bei dalijosi kepenimis. Dėl jų garsumo pavadinimas Siamo dvyniai paplito ir tapo sinonimu pavadinti suaugusiems dvyniams.

 Suaugusių dvynių tipai 
Siamo dvyniai klasifikuojami pagal tai, kurioje vietoje jų kūnai suaugoThe embryology of conjoined twins, 2008-06-21. Čia pateikiami labiausiai paplitę atvejai.
 Thoraco-omphalopagus (28% atvejų) - dvyniai susijungę krūtinėmis. Jie paprastai dalijasi viena širdimi, kartais ir kepenimis bei virškinimo sistema ar jos dalimi.
 Thoracopagus (18,5%) - dvyniai suaugę nuo krūtinės viršaus iki pilvo apačios. Širdis visuomet būna bendra.
 Omphalopagus (10%) - dvyniai susijungę krūtinės apačia. Kitaip nei thoracopagus, jie visuomet turi atskiras širdis, tačiau dalijasi kepenimis, diafragma, virškinimo sistema.
 Parazitiniai dvyniai (10%) - suaugę asimetriškai, dėl ko vienas iš dvynių būna mažesnis, iki galo neišsivystęs, todėl, kad išgyventų, turi būti susijunges su kitu dvyniu.
 Craniopagus (6%) - susijungę kaukolėmis, bet turi atskirus kūnus.

Yra ir retesnių suaugimo atvejųDuplicata incompleta, dicephalus dipus dibrachius, 2008-06-20:
 Cephalopagus - du veidai ant skirtingų vienos (suaugusios) galvos pusių. Viršutinė kūno dalis suaugusi, tuo tarpu apatinė laisva. Šie dvyniai neišgyvena dėl stipriai pakitusių smegenų.
 Synecephalus - viena galva su vienu veidu, bet keturiomis ausimis ir dviem kūnais.
 Cephalothoracopagus - kūnai suaugę galvomis ir krūtinės ląsta. Būna arba du veidai, žiūrintys skirtingomis kryptimis, arba vienas veidas su padidinta kaukole.
 Xiphopagus - suaugę krūtinkaulio kremzle, nuo bambos iki krūtinkaulio apačios. Beveik niekuomet nesidalija organais, išskyrus kepenimis. Žymus pavyzdys yra Čangas ir Engas Bankeriai.
 Ischiopagus - susijungusi apatinė kūno dalis, stuburai suaugę galais 180° kampu. Šis atvejis turi keturias rankas, dvi, tris arba keturias kojas ir po vieną ištemptą išangę bei genitalijas.
 Omphalo-Ischiopagus - susijungę panašiai kaip ischiopagus, bet turi bendrą pilvą, kaip omphalopagus.
 Parapagus - susijungę dubens kaulu.
 Craniopagus parasiticus - panašus į craniopagus, tačiau antra galva neturi kūno, yra priaugusi prie pagrindinės galvos.
 Pygopagus (Iliopagus) - susijungę sėdmenimis.

 Atskyrimas 
Operacija atskirti suaugusius dvynius gali būti labai paprasta ir labai sudėtinga, tai priklauso nuo to, kuri vieta suaugusi, ir kokiais vidaus organais dalijamasi. Dauguma atvejų operacija pasibaigia vieno arba ir abiejų dvynių mirtimis, ypač, jei jie susijungę galva. Tai sukelia ginčų dėl medicinos etikos: ar galima operuoti rizikuojant žmogaus gyvybe, kai neatskirti dvyniai gyventų.

 Nuorodos 

Kategorija:Dauginimasis ir vystymasis